text: Kandidat chokeret ved tanken om Folketinget
  10 juni 2015 kl. 16.20
  Alternativet står lige nu til at få syv mandater i Folketinget. En af dem er en noget overrasket Kim Hyttel, der stiller op i Sydjyllands Storkreds.
  
  Selvom de færreste troede på dem, så ser det ud til at det nye parti Alternativet, bliver godt repræsenteret i det nye Folketing.
  I en analyse som valgforsker Søren Risbjerg Thomsen har lavet for Altinget, står partiet til syv mandater og en af de kandidater der står til at blive valgt ind i Folketinget er Kim Hyttel, der i dag er underviser på Engelsholm Højskole i Bredsten.
  Ifølge valganalysen så bliver det nye parti repræsenteret med kandidater fra syv forskellige storkredse, hvis altså det endelige valgresultat bliver, som det ser ud lige nu.
  